PMIndiaData/PMIndiaSum huggingface dataset:
عالمی چیف ایگزیکٹیو افسران  اور امریکہ کی سرکردہ کمپنیوں کے سینئر ایگزیکٹیو حضرات سے وزیراعظم کی ملاقات

نئیدہلی۔26؍ستمبر۔وزیراعظم ہند نریندر مودی نے نیویارک میں 20 شعبوں کے 42 عالمی صنعتی سرکردہ شخصیات کے ساتھ منعقدہ ایک مخصوص راؤنڈ ٹیبل تبادلہ خیالات کی صدارت کی۔ جن کمپنیوں نے اس راؤنڈ ٹیبل میں شرکت کی ان کا کاروبار 16.4 کھرب امریکی ڈالر کے بقدر کا ہے جس میں سے بھارت میں اس کا حصہ 50 بلین امریکی ڈالر کے بقدر ہے۔ اس اجتماع میں آئی بی ایم کی صدر نشین، صدر اور سی ای او محترمہ گنی رومیٹی ، والمارٹ کے صدر اور سی ای او مسٹر ڈگلس میک ملین، کوکاکولا کے چیئرمین اور سی ای او مسٹر جیٹس کوئینسی، لاک ہیڈ مارٹن کی سی ای او محترمہ مارلن ہیوسن ، جے پی مورگن کے چیئرمین اور سی ای او مسٹر جیمی ڈیمن، امریکن ٹاور کارپوریشن کے سی ای او مسٹر جیمس ڈی ٹیکلیٹ اور بھارت امریکہ سی ای او فورم کے معاون صدر نیز ایپل ، گوگل ، میریاٹ ، ویزا، ماسٹر کارڈ، تھری ایم، واربرگ پنکس، اے ای سی او ایم، ریک تھیون، بینک آف امریکہ اور پیپسی کے سینئر ایگزیکٹیو افسران وغیرہ بھی اس میٹنگ میں شامل تھے۔ ڈی پی آئی آئی ٹی اور انویسٹ انڈیا کے زیر اہتمام منعقدہ اس گفت وشنید میں تجارت وصنعت کے وزیر جناب پیوش گوئل اور صنعتی اور داخلی تجارت اور وزارت خارجہ کے سینئر افسران بھی شامل تھے۔ مندوبین نے ایز آف ڈوئنگ بزنس اور بہت سی دیگر اصلاحات کے سلسلے میں بھارت کے ذریعے اٹھائے گئے بڑے اقدامات کی ستائش کی اور کہا کہ ان اقدامات نے سرمایہ کاروں کیلئے ایک سازگار ماحول فراہم کیا ہے۔ کاروباری رہنماؤں نے وزیراعظم کو ایز آف ڈوئنگ بزنس کے سلسلے میں خصوصی توجہ پر مبنی مضبوط فیصلے لینے کیلئے ستائش سے نوازا اور کہا کہ انہوں نے بھارت کو سرمایہ کاروں کیلئے زیادہ سازگار اور مناسبت والا ماحول فراہم کیا ہے۔ رہنماؤں نے یہ بھی کہا کہ ان کی کمپنیاں بھارت کی ترقی کے سلسلے سے وابستہ ہیں اور اسی پس منظر میں بھارت میں اپنا کاروبار بڑھانے کی متمنی ہیں۔ چیف ایگزیکٹیو حضرات نے بھارت کے سلسلے میں اپنے مختصر منصوبوں کا خاکہ پیش کیا اور بھارت کی ہنرمندی ترقیات ، ڈیجیٹل انڈیا ، میک اِن انڈیا ، شمولیت پر مبنی ، سبز توانائی اور مالی شمولیت جیسی کوششوں میں اپنی جانب سے امداد فراہم کرنے کی بھی پیشکش کی۔ چیف ایگزیکٹیو افسران کے اس ردعمل کے جواب میں وزیراعظم نے دائمی سیاسی استحکام، پالیسی کی پیش گوئی ، ترقی سے ہمکنار اور ترقی کیلئے وقف نیز نمو کو فروغ دینے والی پالیسیوں پر زور دیا۔ انہوں نے زور دیکر کہا کہ سیاحت کو فروغ دینے کی ضرورت ہے ، پلاسٹک کو ری سائیکل کیا جانا اور فضلے کے انتظام کیلئے اقدامات بھی ضروری ہیں تاکہ ایم ایس ایم ای کے کاروبار کو آگے بڑھایا جاسکے ، خاص طور پر ایسی صنعتوں کو فروغ دیا جائے جو کاشتکاروں اور زراعت کو زیادہ فروغ دیں۔ انہوں نے کمپنیوں پر زور دیا کہ وہ دیگر ممالک کے ساتھ اسٹارٹ اپ انڈیا اختراع پلیٹ فارم کے لئے شراکت داری میں آسانیاں فراہم کریں اور نہ صرف یہ کہ بھارت کیلئے متبادل پیش کریں بلکہ پوری دنیا کیلئے بھی متبادل پیش کریں جس میں تغذیہ اور فضلہ انتظام جیسے چنوتی بھرے معاملات بھی شامل ہیں۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ ۔ع ن
وزیراعظم  نے پورٹ بلیئر میں ترنگا لہرائے  جانے کی 75 ویں سالگرہ کے موقع پر نیتاجی سبھاش چندر بوس کو یاد کیا

نئی دہلی، 30 دسمبر 2020، وزیراعظم جناب نریندر مودی نے پورٹ بلیئر میں ترنگا لہرائے جانے کی 75 ویں سالگرہ کے موقع پر نیتاجی سبھاش چندر بوس کو یاد کیا۔ ایک ٹوئٹ میں وزیراعظم نے کہا ’’30 دسمبر 1943… ہر ہندوستانی کی یاد میں بساایک ایسا دن ہے،جب نیتاجی سبھاش چندر بوس نے پورٹ بلیئر میں ترنگا لہرایا تھا۔اس اہم دن کی 75 ویں سالگرہ کے موقع پر میں پورٹ بلیئر گیا تھا اور مجھےترنگا لہرانے کا اعزاز حاصل ہوا‘‘۔ اس موقع کی کچھ یادیں شیئر کررہا ہوں۔ ۔۔۔۔۔۔۔۔۔۔۔ م ن۔ا گ۔ن ا۔
وزیراعظم کل جھارکھنڈ کا دورہ کریں گے

وہ ہزاری باغ ، دمکا اور پلامو میں میڈیکل کالجوں کا افتتاح کریں گے سینٹر فار ٹرائبل اسٹیڈیز ، آچاریہ ونوبابھاوے یونیورسٹی ، ہزاری باغ کا سنگ بنیاد رکھیں گے ، متعدد ترقیاتی پروجیکٹوں کی نقاب کشائی کریں گے ، پردھان منتری جن آروگیہ یوجنا –آیوشمان بھارت کے استفادہ کنندگان سے بات چیت کریں گے نئی دہلی، 16 فروری 2019/وزیراعظم جناب نریندر مودی کل 17 فروری کو جھارکھنڈ میں ہزاری باغ اور رانچی کا دورہ کریں گے ۔ وہ صحت، تعلیم ، پانی کی سپلائی اور صفائی ستھرائی سے متعلق کئی پروجیکٹوں کی نقاب کشائی کریں گے۔ کئی پروجیکٹوں سے جھارکھنڈ کی قبائلی آبادی کو فائدہ پہنچنے کی توقع ہے۔ ہزاری باغ میں ، وزیراعظم درج ذیل پروجیکٹوں کی نقاب کشائی کریں گے : وزیراعظم ہزاری باغ ، دمکا اور پلامو میں تین میڈیکل کالج کی عمارتوں کا افتتاح کریں گے۔ وہ ہزار باغ ، دمکا ، پلامو او ر جمشید پور میں پانچ سو بستر والے چار اسپتالوں کے لئے سنگ بنیاد رکھیں گے۔ وزیراعظم ، رام گڑھ اور ہزار ی باغ اضلاع میں چار دیہی واٹر سپلائی اسکیموں کاافتتاح کریں گے۔ وہ ان دو اضلا ع میں چھ اضافی دیہی واٹر سپلائی اسکیموں اور ہزار باغ میں ایک شہری واٹر سپلائی اسکیم کے لئے سنگ بنیاد رکھیں گے۔ وزیراعظم نمامی گنگے پہل کے تحت صاحب گنج سیوریج ٹریٹمنٹ پلانٹ اور مدھوسودن گھاٹ کا افتتاح کریں گے۔ وزیراعظم رام گڑھ میں ویمن انجینئرنگ کالج بلڈنگ کا بھی افتتاح کریں گے۔ وزیراعظم خصوصی طور پر کمزور قبائلی فرقوں کی رہائش والے علاقے میں واٹر سپلائی اسکیموں کے لئے سنگ بنیاد بھی رکھیں گے۔ وزیراعظم سینٹر فار ٹرائبل اسٹیڈیز ،آچاریہ ونوبابھاوے یونیورسٹی ، ہزاری باغ کے لئے سنگ بنیاد بھی رکھیں گے۔ وزیراعظم ای نام کے تحت موبائل فون خریدنے کے لئے کسانوں کے لئے ڈی بی ٹی اسکیم کا آغاز کرنے کے لئے منتخبہ استفادہ کنندگان کو چیک تقسیم کریں گے۔ وزیراعظم تغذیہ کی صورتحال کو بہتر بنانے کے لئے سرکاری اسکولوں میں طلبا کے لئے گفٹ ملک اسکیم شروع کرنے کے لئے اسکول کے منتخبہ بچوں کو پیکٹ بند دودھ تقسیم کریں گے۔ رانچی میں وزیراعظم مودی نے پردھان منتری جن آروگیہ یوجنا –آیوشمان بھارت کے استفادہ کنندگان سے بات چیت کریں گے۔ ۔۔۔۔۔۔۔۔۔۔۔ م ن ۔ ا گ ۔ ج۔ 1051U-
وزیراعظم نے جناب رشی سوناک کو برطانیہ کا وزیراعظم منتخب کئے جانے پر مبارکباد دی

وزیراعظم جناب نریندر مودی نے جناب رشی سوناک کو برطانیہ کے ا گلے وزیراعظم کے طور پر منتخب کئے جانے کے لئے مبارکباد دی ہے ۔ وزیراعظم نے ٹویٹ کیا : ’’رشی سوناک آپ کو انتہائی گرم جوشانہ مبارکباد ! آپ کے برطانیہ کے وزیراعظم بننے پر میں عالمی مسائل پر اور روڈ میپ 2030 پر عمل درآمد کے لئے مل کر کام کرنے کی امید رکھتا ہوں ۔ایک ایسے وقت میں جب ہم اپنے تاریخی رشتوں کو جدید ترین شراکت داری میں تبدیل کررہے ہیں ، برطانیہ میں مقیم ہندوستانیوں کے درمیان ’ زندہ رابطے ‘ کے لئے دیوالی پر خصوصی نیک خواہشات‘‘۔
اکیسویں بھارت –روس سالانہ سربراہ کانفرنس

روسی فیڈریشن کے صدر عزت مآب جناب ولادیمیر پوتن نے وزیر اعظم نریندر مودی کے ساتھ اکیسویں بھارت –روس سالانہ سربراہ کانفرنس کے لئے 6دسمبر 2021 کو نئی دلی کا دورہ کیا۔ صدر پوتن کے ہمراہ اعلیٰ سطح کا ایک وفد بھی تھا ۔وزیراعظم نریندرمودی اور صدر پوتن کے درمیان دو طرفہ بات چیت ایک گرم جوشانہ اور دوستانہ ماحول میں ہوئی ۔دونوں رہنماؤں نے کوو ڈ وبا سے لاحق چیلنجوں کے باوجود خصوصی اور اہم شراکتداری میں دیر پا پیش رفت پر اطمینان کا اظہار کیا۔انہوں نے وزرائے خارجہ اور وزرائے دفاع کے درمیان 2+2مذاکرات کی پہلی میٹنگ اور فوج کے بین حکومتی کمیشن و فوجی تکنیکی تعاون سے متعلق میٹنگ کا خیر مقدم کیا، جو 6دسمبر 2021 کو نئی دلی میں منعقد ہوئیں ۔ دونوںرہنماؤں نے مزید اقتصادی تعاون کی ضرورت کو اجاگر کیا اوراس سلسلے میں ممکنہ اور دیر پا اقتصادی تعاون کے لئے ترقی کے نئے طورطریقوں پر زوردیا ۔ انہوں نے باہمی سرمایہ کاری کے کامیابی کے واقعات کو سراہا اور ایک دوسرے کے ملکوں میں مزیدسرمایہ کاری کی خواہش کا اظہار کیا۔بین الاقوامی شمال جنوب ٹرانسپورٹ راہداری ( آئی این ایس ٹی سی ) اور مجوزہ چینئی -ولادی ووستوک مشرقی سمندری راہداری کے ذریعہ رابطہ قائم کرنے کے موضوع پر مذاکرات کئے گئے ۔دونوں رہنماؤں نے روس کے مختلف علاقوں کے مابین خاص طور پر روسی مشرق بعیدکے ساتھ بھارت کے ، علاقائی مزید تعاون کے تئیں بھی امید کا اظہار کیا۔ انہوں نے مشکل کی گھڑی میں ایک دوسرے کو ، انسانی ہمدردی کی بنیاد پر دی گئی ہمدردی سمیت کووڈ وبا کے خلاف لڑائی میں جاری دو طرفہ تعاون کو سراہا ۔ رہنماؤں نے وبا کے بعد کی عالمی اقتصادی بحالی اور افغانستان کی صورتحال سمیت علاقائی اور عالمی حالات وواقعات پر بات چیت کی ۔ انہوں نے اس بات سے اتفاق کیا کہ افغانستان کے بارے میں منظرنامہ اور تشویش دونوں ملکوں کے درمیان مشترک ہے۔ انہوں نے افغانستان سے متعلق صلاح مشورے اور تعاون کے لئے این ایس اے سطح پر تیار کئے گئے دو طرفہ خاکوں کو بھی سراہا۔ انہو ں نے کہا کہ دونوںملکوں کےدرمیان بہت سے بین الاقوامی معاملات سے متعلق موقف مشترک ہے اور اس بات پر رضامندی ظاہر کی کہ اقوام متحدہ کی سلامتی کونسل سمیت کثیر ملکی فورموں میں تعاون کو مزید مستحکم کیا جائے۔ صدر پوتن نے اقوام متحدہ کی سلامتی کونسل کی ، بھارت کی جاری غیر مستقل رکنیت پر اور 2021 میں برکس کی کامیاب صدارت پر مبارکباددی ۔ وزیر اعظم مودی نے قطب شمالی کونسل کی جاری چیئر مین شپ پر روس کو مبارکباد دی ۔ بھارت –روس : امن ،ترقی اور خوشحالی سے متعلق شراکتداری کے موضوع پر مشترکہ بیان میں دوطرفہ تعلقات کے منظرنامے کو شامل کیا گیا۔ اس دورے کے دوران بہت سے حکومت سے حکومت درمیان اور دونوں ملکوں کی کمرشیل اور دیگر تنظیموں کے درمیان معاہدوں اور مفاہمت ناموں پر دستخط کئے گئے ۔ یہ معاہدے اورمفاہمت نامے تجارت ، توانائی س،سائنس وٹکنالوجی ،دانشورانہ املاک ، باہری خلاء ،ارضیاتی امکانات کی تلاش ، ثقافتی تبادلوں اور تعلیم جیسے مختلف شعبوںمیں کئے گئے ہیں۔ یہ ہماری دو طرفہ شراکتداری کی کثیر جہتی نوعیت کی عکاس ہے۔ صدر پوتن نے وزیراعظم مودی کو 2022 میں بھارت –روس سالانہ سربراہ کانفرنس میں شرکت کے لئے روس کے دورے کی دعوت دی ۔
وزیراعظم نریندر مودی نے پولیس کے یادگاری دن کے موقع پر فرائض کی ادائیگی کے دوران شہید ہونے والوں  پولیس اہلکاروں کو خراج عقیدت پیش کیا

نئی دلی، 21؍اکتوبر، وزیراعظم جناب نریندر مودی نے آج پولیس کے یادگاری دن کے موقع پر فرائض کی ادائیگی کے دوران شہید ہونے والے پولیس اہلکاروں کو خراج عقیدت پیش کیا۔ پولیس کا یاد گاری دن ہندوستان بھر کے پولیس اہلکاروں اور اُن کے کنبوں کے لئے تشکر کے اظہار کا دن ہے، ہم اُن سبھی پولیس اہلکاروں کو خراج عقیدت پیش کرتے ہیں جو فرائض کی ادائیگی کرتے ہوئے شہید ہوگئے۔ اُن کی قربانیاں اور خدمات ہمیشہ یاد رکھی جائیں گی۔ وزیراعظم جناب نریندر مودی نے کہا کہ بھیانک جرائم کو حل کرنے سے لے کر امن و انتظام برقرار رکھنے، آفات کے بندو بست میں مدد کرنے سے لے کر کووڈ – 19 سے نمٹنے تک ہمارے پولیس اہلکاروں نے ہمیشہ بغیر کسی پس وپیش کے اپنی بہترین خدمات فراہم کی ہیں اور ہم شہریوں کی مدد کرنے کے سلسلے میں اُن کی خدمات اور تیاری پر فخر کرتے ہیں۔
سعودی عرب کے لیے روانگی سے قبل وزیراعظم کا بیان

نئی دلی،28اکتوبر۔ وزیراعظم جناب نریندر مودی نے 29اکتوبر 2019 کو سعودی عرب کے لیے روانگی سے قبل حسب ذیل بیان جاری کیا۔ میں 29 اکتوبر 2019 کو ایک روزہ دورے پر مملکت سعودی عرب جارہا ہوں۔ میں شاہ سعودی عرب عزت مآب شاہ سلمان بن عبدالعزیز السعود کی دعوت پر سعودی عرب جارہا ہوں، جہاں میں ریاض میں منعقد ہونے والے تیسرے فیوچر انویسمنٹ انسٹیٹیو فورم کے افتتاحی اجلاس میں شرکت کروں گا۔ اپنے سفر ریاض کے موقع پر میں شاہ سعودی عرب عزت مآب شاہ سلمان بن عبدالعزیز السعود سے باہمی مذاکرات کروں گا۔ اس کے ساتھ ہی میں سعودی عرب کے ولی عہد شہزادہ عزت مآب جناب محمد بن سلمان سے باہمی تعاون اورباہمی مفاد کے متعدد مقامی اور بین الاقوامی امور پر گفتگو کروں گا۔ ہندوستان اور سعودی عرب کے تعلقات روایتی طور سے قریبی اور دوستانہ رہے ہیں۔ سعودی عرب ہندوستان کی توانائی کی ضرورتوں کی تکمیل کرنے والے سب سے بڑے ملکوں میں شامل ہے۔ ولی عہد شہزادہ جناب محمد بن سلمان نے فروری 2019 میں اپنے سفر ہند کے موقع پر وعدہ کیا تھا کہ ہندوستان کی ترجیحی شعبوں میں 100 ارب امریکی ڈالر سے زائد کی سرمایہ کاری کی جائے گی۔ واضح ہو کہ دفاع، سلامتی، تجارت، ثقافت، تعلیم اور عوام سے عوام کے درمیان رابطے جیسے اہم میدانوں میں سعودی عرب کے ساتھ باہمی تعاون کیا جارہا ہے۔ میرے اس دورے کے موقع پر اسٹریٹجک پارٹنرشپ کونسل کے قیام کے معاہدے پر مزید گفتگو سے ہند-سعودی عرب کلیدی شراکت داری نئی سطحوں تک بلند ہوسکے گی۔ اس کے ساتھ ہی میں فیوچر انویسمنٹ انسٹیٹیو فورم کے اجلاس میں بھی شرکت کروں گا۔ اس موقع پر اپنی تقریر میں ملک کی معیشت کو پانچ کھرب ڈالر کی مالیت تک پہنچانے کی سمت میں سفر کے دوران ، ہندوستان میں عالمی برادری کے لیے سرمایہ کاری کے لیے بڑھتے ہوئے تجارتی اور سرمایہ کارانہ مواقع پر گفتگو کروں گا۔ ۔۔۔۔۔۔۔۔۔۔۔ م ن ۔س ش۔ ت ع۔
مرکزی وزیر  کابینہ نے روایتی طریقہ علاج نظام اور ہومیوپیتھی کے میدان  تعاون پر ہندستان اور زمبابوے کے درمیان مفاہمت نامے کومنظوری دی

نئی دہلی،29 جولائی 2020/ وزیراعظم جناب نریندر مودی کی سربراہی میں مرکزی کابینہ نے روایتی طریقہ علاج نظام اور ہومیوپیتھی کےمیدان میں تعاون پر بھارت اور زمبابوے کے درمیان دستخط کئے گئےمفاہمت نامے کو ماقبل منظوری دے دی ہے۔ مفاہمت نامے پر (ایم او یو) پر 30 نومبر 2018 کو دستخط کئے گئےتھے۔ تفصیلات: اس مفاہمت نامے کو منظوری ملنے سے روایتی طریقہ علاج نظام اور ہومیوپیتھی کو فروغ دینے کے لئے دونوں ممالک کے درمیان تعاون کرنے کے لئے لائحہ عمل تیار کیا جائےگا اور اس سے روایتی طریقہ علاج کے میدان میں دونوں ملک آپسی طور پر مستفید ہوں گے۔ اس مفاہمت نامے کا اہم مقصد مساوات اور باہمی فائدے کی بنیاد پر دونوں ممالک کے درمیان روایتی علاج کےمیدان میں تعاون کو مضبوط کرنا، حوصلہ افزائی کرنا اور فروغ دینا ہے۔ ایم او یو میں تعاون کےدرج ذیل میدانوں کی شناخت کی گئی ہے۔ (اے) سمجھوتے کے دائرے میں تعلیم، پریکٹس اور دائیں اوربغیر دوا کے علاج کو بڑھاوا دینا (بی) مفاہمت نامے کے تحت طے شدہ مقاصد کو حاصل کرنے میں مظاہرے اور حوالے کے لئے تمام ضروری دوا اشیا اور دستاویزات کی فراہمی۔ (سی) ڈاکٹروں ، ڈاکٹروں کےمعاونوں ، سائنسدانوں،تعلیمی پیشہ وروں اور طلبا کی تربیت کے لئےماہرین کاتبادلہ۔ (ڈی)ریسرچ ،تعلیم و تربیتی پروگراموں کے لئے خواہشمند سائنسدانوں، ڈاکٹروں ،ڈاکٹروں کے معاونوں اور طلبا کی رہائش کا انتظام۔ (ای) فارماکوپیاز اور فارمیولریز کو باہمی طورپر تسلیم کرنا۔ (ایف) ایسی علاج نظاموں کوباہمی طور پرتسلیم کیا جانا جو دونوں ممالک کو باہمی طور پر تسلیم ہیں۔ (جی) دونوں ممالک کی مرکز/ریاستوں سے تسلیم شدہ یونیورسٹیوں سےملی تعلیمی قابلیت کو باہمی طور پرتسلیم کیا جانا۔ (ایچ) تسلیم شدہ اداروں میں تعلیم کے لئےوظیفے کا انتظام (آئی) متعلقہ ممالک کےموجودہ قوانین کے تحت قابل ڈاکٹروں کےذریعہ روایتی بنیاد پرروایتی تیارویوں کو تسلیم کرنا۔ (جے) متعلقہ ممالک کے موجودہ قوانین کےتحت قابل ڈاکٹروں کےذریعہ باہمی بنیاد پر پریکٹس کرنے کی اجازت (کے) دونوں ملکوں کےذریعہ بعد میں کسی بھی دیگر میدانوں میں اور / یا تعاون کی شکل پر باہمی رضا مندی۔
وزیراعظم کے ذریعے بہار میں شہری انفراسٹراکچر سے متعلق 7 پروجیکٹوں کا 15ستمبر کو  افتتاح اور  سنگ بنیاد

نئی دلّی ، 14 ستمبر 2020 / وزیراعظم جناب نریندر مودی15ستمبر کو ویڈیو کانفرنسنگ کے ذریعے بہار میں شہری انفراسٹراکچر سے متعلق 7 پروجیکٹوں کا افتتاح کریں گے اور ان کا سنگ بنیاد رکھیں گے۔ان میں سے 4 پروجیکٹ پانی کی سپلائی سے متعلق ہیں، 2 پروجیکٹ سیوریج ٹریٹمنٹ کے لیے اور ایک پروجیکٹ ندی کے کنارے والے علاقے کی ترقی (ریور فرنٹ ڈیولپمنٹ) کے لیے ہے۔ ان تمام پروجیکٹوں کی کل لاگت 541 کروڑ روپے ہے۔ ان پروجیکٹوں کا نفاذ بہار کے شہری ترقی اور ہاؤسنگ ڈیولپمنٹ کے تحت آنے والے بڈکو کے ذریعے کیا جارہا ہے۔ اس موقع پر بہار کے وزیراعلی موجود رہیں گے۔ تفصیلات: وزیراعظم کے ذریعے پٹنہ میونسپل کارپوریشن کے ماتحت آنے والے بیور اور کرم لیچک علاقے میں نمامی گنگے کے تحت سیوریج ٹریٹمنٹ پلانٹ کا افتتاح کیا جائے گا۔ وزیراعظم سیوان میونسپل کونسل اور چھپرا میونسپل کارپوریشن میں امرت مشن کے تحت پانی کی سپلائی کے پروجیکٹوں کا افتتاح کریں گے۔ ان دونوں پروجیکٹوں سے مقامی باشندوں کو دن میں 24گھنٹے پینے کا صاف پانی دستیاب ہوگا۔ وزیراعظم کے ذریعے امرت مشن کے تحت مونگیرواٹرسپلائی اسکیم کا سنگ بنیاد رکھا جائے گا۔ اس اسکیم سے مونگیر میونسپل کارپوریشن کے باشندوں کو پائپ لائن کے ذریعے پینے کا صاف پانی حاصل کرنے کی سہولت حاصل ہو گی۔ جمال پور میونسپل کونسل میں امرت مشن کے تحت جمال پور واٹر سپلائی اسکیم کا سنگ بنیاد رکھا جائے گا۔ وزیر اعظم کے ذریعے نمامی گنگے کے تحت زیر تعمیر مظفر پور ریور فرنٹ ڈیولپمنٹ اسکیم کا سنگ بنیاد رکھا جائے گا۔ اس پروجیکٹ کے تحت مظفر پور میں تین گھاٹ (پوروی اکھاڑہ گھاٹ، سیدھی گھاٹ اور چندواڑہ گھاٹ) تیار کیے جائیں گے۔ ندی کے کنارے بنیادی سہولیات جیسے بیت الخلا، معلومات فراہم کرنے کی کھڑکی، کپڑے بدلنے کے لیے کمرہ، چلنے کا راستہ، نگرانی کرنے کے لیے ٹاور وغیرہ مہیا کرائی جائیں گی۔ ان گھاٹوں پر سیکورٹی، سائن بورڈ اور روشنی کے معقول انتظامات کیے جائیں گے۔ ندی کے کنارے کے ان علاقوں کی ترقی سے سیاحت میں اضافہ ہوگا اور یہ مقامات مسقبل میں توجہ کا مرکز بنیں گے۔ ۔۔۔۔۔۔۔۔۔۔۔۔۔۔ ( م ن ۔ ق ت۔ت ع )
ایس سی او سربراہی اجلاس میں وزیر اعظم جناب نریندر مودی کے تبصروں کا اردو ترجمہ

معززین کرام، میں اس سال کے چیلنجنگ عالمی اور علاقائی ماحول میں ایس سی او کی مؤثر قیادت کے لیے صدر میر ضیایف کو تہہ دل سے مبارکباد پیش کرتا ہوں۔ آج جب پوری دنیا کو عالمی وبا کے بعد معاشی بحالی کے چیلنجوں کا سامنا ہے، ایس سی او کا کردار بہت اہم ہو جاتا ہے۔ ایس سی او کے رکن ممالک عالمی جی ڈی پی میں تقریباً 30 فیصد تعاون کرتے ہیں اور دنیا کی 40 فیصد آبادی بھی ایس سی او ممالک میں رہتی ہے۔ ہندوستان شنگھائی تعاون تنظیم کے ارکان کے درمیان زیادہ تعاون اور باہمی اعتماد کی حمایت کرتا ہے۔ یوکرین میں عالمی وبا اور بحران نے عالمی سپلائی چین میں بہت سی رکاوٹیں کھڑی کیں جس کی وجہ سے پوری دنیا کو توانائی اور خوراک کے بے مثال بحران کا سامنا ہے۔ ایس سی او کو ہمارے خطے میں قابل اعتماد، لچکدار اور متنوع سپلائی چین تیار کرنے کی کوشش کرنی چاہیے۔ اس کے لیے بہتر رابطے کی ضرورت ہوگی، ساتھ ہی یہ بھی ضروری ہے کہ ہم سب ایک دوسرے کو آمد و رفت کا پورا حق دیں۔ معززین کرام ، ہم ہندوستان کو مینوفیکچرنگ ہب بنانے کی طرف پیش رفت کر رہے ہیں۔ ہندوستان کی نوجوان اور با صلاحیت افرادی قوت ہمیں قدرتی طور پر مسابقتی بناتی ہے۔ ہندوستان کی معیشت میں اس سال 7.5 فیصد کی شرح نمو متوقع ہے جو دنیا کی بڑی معیشتوں میں سب سے زیادہ ہوگی۔ ہمارے عوام پر مبنی ترقیاتی ماڈل میں ٹیکنالوجی کے صحیح استعمال پر بھی بہت زیادہ توجہ دی جا رہی ہے۔ ہم ہر شعبے میں جدت کی حمایت کر رہے ہیں۔ آج، ہندوستان میں 70,000 سے زیادہ اسٹارٹ اپس ہیں، جن میں سے 100 سے زیادہ یونیکارن ہیں۔ ہمارا تجربہ شنگھائی تعاون تنظیم کے بہت سے دیگر اراکین کے لیے بھی کارآمد ہو سکتا ہے۔ اس مقصد کے لیے، ہم اسٹارٹ اپس اور اختراع پر ایک نیا اسپیشل ورکنگ گروپ قائم کرکے ایس سی او کے رکن ممالک کے ساتھ اپنے تجربہ کا اشتراک کرنے کے لیے تیار ہیں۔ معززین کرام ، دنیا کو آج ایک اور بڑے چیلنج کا سامنا ہے – اور وہ ہے ہمارے شہریوں کی خوراک کی حفاظت کو یقینی بنانا۔ اس مسئلے کا ایک ممکنہ حل جوار کی کاشت اور استعمال کو فروغ دینا ہے۔ جوار ایک سپر فوڈ ہے جسے ہزاروں سالوں سے نہ صرف ایس سی او ممالک میں بلکہ دنیا کے بہت سے حصوں میں اگایا جاتا ہے، اور خوراک کے بحران سے نمٹنے کے لیے روایتی، غذائیت سے بھرپور اور ایک کم قیمت متبادل ہے۔ سال 2023 کو اقوام متحدہ جوار کے بین الاقوامی سال کے طور پر منایا جائے گا۔ ہمیں ایس سی او کے تحت ’جوار فوڈ فیسٹیول‘ کے انعقاد پر غور کرنا چاہیے۔ ہندوستان آج دنیا میں طبی اور فلاح و بہبود کی سیاحت کے لیے سب سے سستی جگہوں میں سے ایک ہے۔ ڈبلیو ایچ او گلوبل سنٹر فار ٹریڈیشنل میڈیسن کا افتتاح اپریل 2022 میں گجرات میں کیا گیا تھا۔ یہ ڈبلیو ایچ او کا روایتی ادویات کا پہلا اور واحد عالمی مرکز ہوگا۔ ہمیں شنگھائی تعاون تنظیم کے ممالک کے درمیان روایتی ادویات پر تعاون کو بڑھانا چاہیے۔ اس کے لیے ہندوستان روایتی ادویات پر ایک نئے ایس سی او ورکنگ گروپ کے لیے پہل کرے گا۔ اپنی بات کو ختم کرنے سے پہلے، میں آج کی میٹنگ کے شاندار انعقاد اور ان کی گرمجوشی سے بھری مہمان نوازی کے لیے ایک بار پھر صدر مر ضیایف کا شکریہ ادا کرنا چاہوں گا۔ بہت بہت شکریہ!
کابینہ نے  ، نجف گڑھ  ، نئی دہلی میں 100 بستروں والے اسپتال  کی تعمیر اور اس میں کام کاج  شروع ہونے کو اپنی منظوری دی

نئی دہلی، 02 مئی / وزیر اعظم جناب نریندر مودی کی سربراہی میں مرکزی کابینہ نے نئی دہلی کے نجف گڑھ میں 100 بستروں والے اسپتال کی تعمیر اور اس میں کام کاج شروع ہونے کو اپنی منظوری دے دی ہے ۔ یہ اسپتال دیہی صحت تربیتی مرکز ( آر ایچ ٹی سی ) ، نجف گڑھ ، نئی دہلی میں قائم / تعمیر کیا جائے گا ، جس پر تقریباً 95 کروڑ روپئے کی لاگت آئے گی ۔ اس پروجیکٹ کے تحت ، نجف گڑھ میں 73 گاؤں میں پھیلی ہوئی 13.65 لاکھ مقامی لوگوں کی آبادی کی طبی ضروریات کو پورا کرنے اور صحت خدمات مہیا کرانے کے لئے 100 بستروں والا اسپتال 2 برسوں میں تعمیر کیا جائے گا ۔ اسپتال کی خدمات میں میڈیسن میں 4 بڑی کلینیکل خدمات ، زچہ بچہ اور گائنو کلوجی ، بچوں کے علاج ( پیڈیا ٹریشن ) اور سرجری فراہم کی جائیں گی ۔ اس کے علاوہ ، اسپتال میں ایک بلڈ بینک ، جانچ / تشخیص خدمات ( ڈائگنوسٹک سروسیز ) اور جنرل یا عام علاج کے لئے آؤٹ پیشنیٹ ڈپارٹمنٹ ( او پی ڈی ) خدمات ، سرجری ، ڈینٹل ، ای این ٹی ، آنکھوں کا علاج ، آڈیو میٹری اور بچوں کے علاج کی سہولیات فراہم کی جائیں گی ۔ اسپتال میں 30 ڈاکٹروں ، 40 نرسوں اور 50 متعلقہ اور صحت دیکھ بھال سے متعلق عملہ بھی تعینات کیا جائے گا ۔ اس اسپتال کے قیام سے طویل عرصے سے زیر التواء مقامی آبادی خصوصی طور پر کمزور طبقے ، جن میں خواتین اور بچے بھی شامل ہیں ، کو صحت خدمات تک رسائی حاصل ہو سکیں گی ۔ اسپتال اس علاقے میں بچہ اور ماں سے متعلق خدمات ، ٹراما کیئر اور بنیادی ابتدائی جانچ ، تھیرپی ، تحفظ اور علاج فراہم کرائے گا ۔ امکان ہے کہ یہ اسپتال تمام محکموں اور ضروری انسانی وسائل کے ساتھ ، مئی 2020 ء تک مکمل طور پر اپنا کام شروع کر دے گا ۔ ( م ن ۔ ش ت ۔ ع ا )
وزیر اعظم نے ایک پرستارکا ویڈیو شیئر کیا

وزیر اعظم جناب نریندر مودی نے ایک پرستار کے ٹوئٹ کو شیئر کیا ہے ، جس میں احمد آباد میٹرو پروجیکٹ کے پہلے مرحلے کے افتتاح کے موقع پر وزیر اعظم کے خطاب کے اقتباسات ہیں۔وزیر اعظم کو وندے بھارت ایکسپریس کی سواری کے اپنے تجربے کے بارے میں گفتگو کرتے ہوئے دیکھا جاسکتا ہے۔ ایک پرستار کے ٹوئٹ کو کوٹ کرتے ہوئے وزیر اعظم نے ٹوئٹ کیا؛ ’’کنکٹی وٹی ترقی ہے، کنکٹی وٹی خوشحالی ہے۔‘‘
وزیر اعظم 21؍اکتوبر کو کیدار ناتھ اور بدری ناتھ کا دورہ کریں گے

وزیر اعظم جناب نریندر مودی 21؍اکتوبر 2022 کو اُترا کھنڈ کا دورہ کریں گے۔ کیدار ناتھ میں وہ تقریباً 8:30بجے شری کیدار ناتھ مندر میں درشن اور پوجا کریں گے۔ وزیر اعظم صبح تقریباً 9بجے کیدارناتھ روپ وے پروجیکٹ کا سنگ بنیاد رکھیں گے۔ اس کے بعد وہ آدی گرو شنکراچاریہ سمادھی استھل کا درشن کریں گے۔ صبح تقریباً 9:25 بجے وزیر اعظم منداکنی آستھاپتھ اور سرسوتی آستھا پتھ کے ساتھ ترقیاتی کاموں کی پیش رفت کا جائزہ لیں گے۔ اس کے بعد وزیر اعظم بدری ناتھ پہنچیں گے، جہاں وہ صبح تقریباً 11:30بجے شری بدری ناتھ مندر کا درشن اور پوجا کریں گے۔ دوپہر 12 بجے وہ ریور فرنٹ کے ترقیاتی کاموں کی پیش رفت کا جائزہ لیں گے۔اس کے بعد دوپہر 12:30بجے مانا گاؤں میں سڑک اور روپ وے پروجیکٹوں کا سنگ بنیاد رکھیں گے۔ اس کے بعد دوپہرتقریباً 2 بجے وہ ارائیول پلازہ اور جھیلوں کے ترقیاتی کاموں کی پیش رفت کا جائزہ لیں گے۔ کیدار ناتھ میں روپے وے تقریباً 9.7کلومیٹر طویل ہوگا اور گوری کُنڈ کو کیدارناتھ سے جوڑے گا، جس سے دونوں مقامات کے درمیان سفر کا موجودہ وقت 7-6گھنٹے سے کم ہوکرتقریباً 30 منٹ کا ہوجائے گا۔ہیم کُنڈ روپ وے گووند گھاٹ کو ہیم کُنڈ صاحب سے جوڑے گا۔ یہ تقریباً 12.4کلومیٹر طویل ہوگا اور سفر کے وقت کو ایک دن سے کم کرکے محض 45منٹ تک ہی محدود کردے گا۔یہ روپ وے گھانگریہ کو بھی جوڑے گا، جو پھولوں کی وادی نیشنل پارک کا داخلی دروازہ ہے۔ روپ وے جسے تقریباً 2430کروڑ روپے کی لاگت سے تیار کیا جائے گا ، آمدو رفت کا ایک ماحولیات کے عین مطابق ذریعہ ہے اور جو آمدو رفت کو محفوظ کرنے کے ساتھ ساتھ استحکام بھی مہیا کرے گا۔ اس اہم بنیادی ڈھانچہ ترقی سے مذہبی سیاحت کو فروغ حاصل ہوگا، جس سے خطے میں اقتصادی ترقی کو بڑھاوا ملے گا اور ساتھ ہی ساتھ روزگار کے کئی مواقع پیدا ہوں گے۔ دورے کے دوران تقریباً 1000کروڑ روپے کے سڑک چوڑا کرنے کے پروجیکٹوں کا بھی سنگ بنیاد رکھا جائے گا۔دو سڑک چوڑا کرنے والے پروجیکٹ-مانا سے مانا درّا(این ایچ 07)اور جوشی مٹھ سے ملاری (این 107بی) تک –ہمارے سرحدی علاقوں میں ہر موسم میں سڑک رابطہ فراہم کرنے کی سمت میں ایک اور قدم ہوگا۔ کنکٹی وٹی کو بڑھاوا دینے کے علاوہ یہ پروجیکٹ حکمت عملی کے نقطہ نظر سے بھی سود مند ثابت ہوں گے۔ کیدار ناتھ اور بدری ناتھ ہندوؤں کے سب سے اہم مذہبی مقامات میں سے ایک ہے۔یہ علاقہ ایک سکھ مذہبی مقام ہیم کُنڈ صاحب کے لئے بھی جانا جاتا ہے۔ شروع کئے جارہے کنکٹی وٹی پروجیکٹ مذہبی اہمیت کے حامل مقامات تک رسائی کو آسان بنانے اور بنیادی ڈھانچے میں وزیر اعظم کے عہد کا آئینہ ہے۔
وزیر اعظم 17 جنوری کو جھنڈی دکھا کر 8 ٹرینوں کو  روانہ کریں گے تاکہ ملک کے مختلف حصوں سے مجسمہ اتحاد تک بلا رکاوٹ کنیکٹی ویٹی کا اہتمام کیا جاسکے

نئیدہلی،15جنوری،2021، وزیر اعظم جناب نریندر مودی 17 جنوری 2021 کو دوپہر 11 بجے ویڈیو کانفرنسنگ کے ذریعے 8 ٹرینوں کو جھنڈی دکھا کر روانہ کریں گے جس سے ملک کے مختلف حصے کیوڑیا سے منسلک ہوجائیں گے۔ ان ٹرینوں کی وجہ سے مجسمہ اتحاد تک بلارکاوٹ کنیکٹی ویٹی کا اہتمام کیا جاسکے گا۔ وزیر اعظم اس موقع پر گجرات میں ریلوے شعبے سے وابستہ دیگر کئی پرجیکٹوں کا افتتاح بھی کریں گے۔ گجرات کے وزیر اعلیٰ اور ریلوے کے مرکزی وزیر اس موقع پر موجود رہیں گے۔ وزیر اعظم دبھوئی-چندوڑ کی چھوٹی لائن جو بڑی لائن میں تبدیل کی گئی ہے، اس کا بھی افتتاح کریں گے۔ اس کے علاوہ وہ چندوڑ- کیوڑیا نئی بڑی ریلوے لائن ، حال ہی میں بجلی سے چلائے جانے پرتاپ نگر-کیوڑیا سیکشن اور دبھوئی، چندوڑ اور کیوڑیا کی نئی اسٹیشن عمارتوں کا بھی افتتاح کریں گے۔ ان عمارتوں کے ڈیزائن میں مقامی خصوصیات کے جمالیاتی مناظر کو دکھایا گیا ہے اور مسافروں کے لیے جدید سہولتیں فراہم کی گئی ہیں۔ کیوڑیا اسٹیشن بھارت کا پہلا ریلوے اسٹیشن ہے جسے گرین بلڈنگ سرٹیفکیٹ دیا گیا ہے۔ ان پروجیکٹوں سے قریب کے قبائلی علاقوں میں ترقیاتی سرگرمیوں کو بڑھاوا ملے گا، دریائے نرمدا کے کناروں پر واقع اہم مذہبی اور قدیم تیرتھ مقامات تک کنیکٹی ویٹی میں اضافہ ہوگا، اندرون ملک اور بین الاقوامی سیاحت کو فروغ حاصل ہوگا۔ علاقے کی مجموعی سماجی اقتصادی ترقی میں مدد ملے گی اور ساتھ ہی ساتھ روزگار اور کاروبار کے نئے مواقع پیدا ہوں گے۔ جن آٹھ ٹرینوں کو شروع کیا جانے والا ہے ان کی تفصیل اس طرح ہے: نمبر شمار ٹرین نمبر کہاں سے کہاں تک ٹرین کا نام اور چلنے کا پروگرام 1 09103/04 کیوڑیا وارانسی مہامانا ایکسپریس (ہفتے وار) 2 02927/28 دادر کیوڑیا دادر-کیوڑیا ایکسپریس (روزانہ) 3 09247/48 احمدآباد کیوڑیا جن شتابدی ایکسپریس (روزانہ) 4 09145/46 کیوڑیا حضرت نظام الدین نظام الدین- کیوڑیا سمپرک کرانتی ایکسپریس( ہفتے میں دو بار) 5 09105/06 کیوڑیا ریوا کیوڑیا- ریوا ایکسپریس ( ہفتے وار) 6 09119/20 چنئی کیوڑیا چنئی- کیوڑیا ایکسپریس (ہفتے وار) 7 09107/08 پرتاپ نگر کیوڑیا ایم ای ایم یو ٹرین (روزانہ) 8 09109/10 کیوڑیا پرتاپ نگر ایم ای ایم یو ٹرین (روزانہ) جن شتابدی ایکسپریس میں جدید ترین ’’وستا-ڈوم ٹورسٹ کوچ‘‘ فراہم کیا گیا ہے جس سے آسمان کا نظارہ کیا جاسکتا ہے۔